Možnosti oneskorenej menštruácie: Biely výtok ako príznak
Dobry den mali sme s partnerom sex ale neurobil sa do mna mam mat dnes menstruaciu zatial ju nemam ale mam iba biely vytok co to môže byt ? oneskorena menstruacia ?
Dobrý deň,
ďakujeme za Vašu otázku.
Každá žena má určité množstvo pošvového výtoku. Normálny výtok nemá žiadny zápach. Je hlienovitý, priezračný, mliečny alebo naopak hustejší a menej viskózny.
Najčastejším dôvodom meškajúcej menštruácie je tehotenstvo. Pre otehotnenie je potrebné mať nechránený pohlavný styk počas obdobia ovulácie. Pokiaľ k takému styku nedošlo, meškajúca menštruácia môže byť aj v dôsledku prebiehajúcej infekcie. Preto ak máte výtok sprevádzaný spolu s niektorým z týchto príznakov (zmeny vo farbe, prítomnosť svrbenia, pálenia pri močení , prítomnosť krvi – okrem menštruácie , tvarohovitý výtok, zapáchajúci žltkastý, zelenkastý, alebo sivobiely výtok ), tak je nutná návšteva u Vášho gynekológa. Oneskorený nástup menštruácie môže byť taktiež dôsledok hormonálnej nerovnováhy, zvýšeného stresu, prechladnutia, infekcie, nadmerného cvičenia a diét, cestovania a pod. Ak sa jej nástup oneskorí o viac ako 5 dní, taktiež Vám odporúčam (po vykonanom tehotenskom teste) sa obrátiť na lekára.
Prajem pekný zvyšok dňa.
S pozdravom
PharmDr. Veronika Kiabová